L'article 17.2 del Decret 379/2006, de 10 d'octubre, pel qual s'aprova el Pla territorial sectorial d'equipaments comercials (PTSEC), determina que es delimita com a annex gràfic amb caràcter normatiu el perímetre corresponent a les trames urbanes consolidades de tots els municipis de menys de 25.000 habitants que compten amb una concentració comercial.
En aquest sentit, el municipi de Sant Carles de la Ràpita té delimitada la seva trama urbana consolidada (TUC) a l'annex 3 del Decret 379/2006, de 10 d'octubre, pel qual s'aprova el PTSEC.
Així mateix, l'article 19 del Decret 379/2006, de 10 d'octubre, pel qual s'aprova el PTSEC, estableix que les delimitacions de les trames urbanes consolidades podran ser modificades per incorporar sectors de planejament urbanístic que disposin de planejament derivat aprovat definitivament i vigent, i que es considerarà un element essencial en aquesta delimitació que el sector de planejament prevegi com a mínim dos-cents cinquanta habitatges, amb tipologia d'eixample plurifamiliar i amb una densitat superior a quaranta habitatges per hectàrea.
D'altra banda, l'article 19 preveu que aquestes modificacions de les delimitacions de les trames urbanes consolidades han de ser aprovades mitjançant Ordre del conseller competent en matèria de comerç.
En data 5 de novembre de 2008 l'Ajuntament de Sant Carles de la Ràpita sol·licita la modificació de la delimitació de la TUC del seu municipi, per tal d'incorporar tres àmbits de planejament; el sector del Pla Parcial PP1.Eixample Catalunya., la franja de connexió del sector PP1.Eixample Catalunya. amb el.barri espanyol. i la zona nucli urbà de la Unitat d'Actuació UA-4.Aiguassera. del PGOU de Sant Carles de la Ràpita.
El 10 de desembre de 2008, la Direcció General de Comerç proposa incorporar a la TUC esmentada el sector de planejament urbanístic del Pla Parcial PP1.Eixample Catalunya. i excloure aquells que no compleixen els requisits de l'article 19; és a dir, la franja de connexió del sector PP1.Eixample Catalunya. amb el.barri espanyol. i la zona nucli urbà de la Unitat d'Actuació UA-4.Aiguassera. del PGOU de Sant Carles de la Ràpita.
D'acord amb l'article 19.2 del Decret 379/2006, de 10 d'octubre, pel qual s'aprova el PTSEC, s'ha escoltat la Comissió d'Equipaments Comercials en la sessió de 17 de desembre de 2008 i, en data de 2 de gener de 2009, s'ha donat tràmit d'audiència a l'Ajuntament de Sant Carles de la Ràpita.
El 12 de gener de 2009 l'Ajuntament de Sant Carles de la Ràpita presenta al·legacions en les quals justifica que el sector de la zona nucli urbà de la Unitat d'Actuació UA-4.Aiguassera. del PGOU de Sant Carles de la Ràpita supera el paràmetre de densitat fixat en 40 habitatges per hectàrea, atès que han determinat amb exactitud el nombre final de habitatges existents en un total de 370 habitatges, amb una densitat de 51,4% habitatges per hectàrea, i, per tant, compleix els paràmetres establerts per l'article 19 del Decret 379/2006, de 10 d'octubre, pel qual s'aprova el PSTEC, i s'ha d'incorporar dins la TUC del municipi de Sant Carles de la Ràpita.
L'informe de la directora general de Comerç, de 19 de gener de 2009, sobre les al·legacions presentades per l'Ajuntament de Sant Carles de la Ràpita, proposa estimar la inclusió de la zona nucli urbà de la Unitat d'Actuació UA-4.Aiguassera. del PGOU de Sant Carles de la Ràpita.
D'acord amb la proposta de 10 de desembre de 2008 i l'informe de 19 de gener de 2009 de la directora general de Comerç,
Aprovar la modificació de la trama urbana consolidada del municipi de Sant Carles de la Ràpita, per tal d'incorporar el Pla Parcial PP1.Eixample Catalunya. i la zona nucli urbà de la Unitat d'Actuació UA-4.Aiguassera. del PGOU de Sant Carles de la Ràpita, que consten grafiades a l'Annex d'aquesta Ordre, i excloure la franja de connexió del sector PP1.Eixample Catalunya. amb el.barri espanyol., atès que no compleix els requisits de l'article 19 del Decret 379/2006, de 10 d'octubre, pel qual s'aprova el Pla territorial sectorial d'equipaments comercials.
Contra aquesta Ordre, que exhaureix la via administrativa, les persones interessades poden interposar recurs contenciós administratiu davant la Sala Contenciosa Administrativa del Tribunal Superior de Justícia de Catalunya, en el termini de dos mesos a comptar de l'endemà de la seva publicació al DOGC, sens perjudici de poder interposar qualsevol altre recurs que es consideri procedent.
Modificació de la Trama Urbana Consolidada del municipi de Sant Carles de la Ràpita.